**rotundul albastru**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dimineaţa porneşte încet

prin trecutul necrozat

te bâjbâi braille anesteziat

pe singurul petec de zid

nedemolat din minte

chipul îţi atârnă prea lung

clatină periculos lumea aflată între moarte

şi moarte am ales morfina

sărutului mai eficient

decât acceleratorul de particule dumnezeieşti

sunt cuvintele tale săpate în respiraţia

oxigenată artificial

mi se pare acum tot acest joc de-a viaţa

are numai două zeci şi unu de grame

neincinerabile iubito

le vei găsi tu cumva

după mine să râzi cu blestemele închise

acum totul pare rotund şi albastru